text: Afrika slept uppá fjall í veðurlagspolitikkinum
text: #000001
text: Í hesum døgum eru 18.000 umboð og 30 statsleiðarar úr Afrika á klimaráðstevnu í høvuðsstaðnum í Kenya, Nairobi, har tey fyrireika seg til komandi ST COP28 ráðstevnuna seinni í ár. Afrika er hart rakt av veðurlagsbroytingum, sum ríki heimurin eigur ábyrgdina av. Men tey ríku londini aftra seg við at stuðla Afrika í grøna orkuskiftinum.
text: #000002
text: Talan er um fyrstu ráðstevnu á slíkum slag í Afrika. Hvussu ávirka klimabroytingarnar Afrika og hvussu slepst undan ringastu avleiðingunum av teimum og hvør skal rinda eru mál ovast á breddanum at viðgera á ráðstevnuni í Nairobi. Endamálið er eisini at finna rætta boðskapin at hava við sær til stóru ST veðurlagsráðstevnuna COP28 í Dubai í Sameindu Arabisku Emeratunum í november í ár.
text: #000003
text: Afrika er í teirri støðu, at landið er sera hart rakt av veðurlagsbroytingunum og hevur Afrika sera avmarkaðar møguleikar at fyribyrgja og standa ímóti avleiðingunum av veðurlagsbroytingunum, hvørs turki og skerpingur gera sera nógv um seg.
text: #000004
text: Meira enn 110 mió. íbúgvar í Afrika eru beinleiðis raktir av veðurlagsbroytingunum veit norska NRK at siga frá. Høvuðsspurningurin er, hvussu hesi skulu tillaga seg broytingarnar, sum tey ikki sjálvi eru orsøkin til.
text: #000005
text: Á fleiri undanfarnum ST veðurlagsráðstevnum hevur spurningurin um hjálp til Afrika at gerast partur av grøna orkuskiftinum við eitt nú íløgum og beinleiðis stuðuli til londini í hesum heimspartinum verið fremst á skránni. Men tað er so ikki blivið til meira en orð og lyfti. Ein boðskapur, sum uttan iva fer at koma fram á ráðstevnuni í Kenya í hesum døgum, er enn einaferð at minna ikki minst ríku londini í Vesturheiminum, sum standa fyri mesta av útlátinum og harvið orsøkini til ringu støðuna í Afrika, at halda síni lyfti og veita beinleiðis stuðul.
text: #000006
text: Hóast Afrika er sera ríkt uppá varandi orkukeldum so sum bæði vind, sól og vatnorku, so gongur tað seint hjá íleggjarum í umheiminum at gera íløgur í Afrika.
text: #000007
text: Tey ríkaru londini vilja skógarhøggingini í heiminum til lívs fyri at steðga CO2 útlátinum, og her er Afrika í teirra støðu, at nógvir íbúgvar vinna til lívsins uppihald við at høgga skógirnar niður og brúka tær til brenni. Skal henda gongdin steðgast, so má okkurt annað koma ístaðin.
text: #000008
text: Millum luttakararnar á ráðstevnuni í Naroibi er eisini ST aðalskrivarin António Guterres. Hann heitti í síni røðu á ríkasta partin av heiminum um at stuðla Afrika umframt at hjálpa Afrika við at menna varandi orkukeldur.
text: #000009
text: Mannaættin latið upp porturini til helviti
text: #000013
text: Helvtin av orkuni frá vindmyllulundum fer til spillis
text: #000014
text: Russland sendir oljutangaskip norður um Sibiria
text: #000017
text: Bera ótta fyri nýggjum grønum brennievnum
text: #000019